# Dick Francis

### Z Wikipédie

Dick Francis (* 31. október 1920) je britský spisovateľ detektívnych románov. Tento bývalý džokej si získal dobré meno ako autor detektívok z dostihového prostredia. Narodil sa ako Richard Stanley Francis v mestečku Lawrenny v južnom Walese.

Začiatkom roka 1940 narukoval k pozemným službám anglického letectva Royal Air Force, neskôr sa však stal pilotom. Spočiatku lietal na stíhačkách, väčšinu času ale strávil v kokpite bombardérov. Z armády odišiel v roku 1946, aby sa stal jazdeckou hviezdou britských prekážkových dostihov.

Pre kariéru úspešného jazdca ho predurčili viaceré faktory: rodinné zázemie (otec bol tiež džokej), pozitívny vzťah k prírode a zvlášť ku koňom, nízka výška a v neposlednom rade talent. Počas svojej dvanásťročnej kariéry dokázal vyhrať viac ako 350 dostihov, v sezóne 1953/1954 sa stal šampiónom jazdcov. Ťažil zo svojej schopnosti presne odhadnúť tempo, poznal dráhy, na ktorých jazdieval, a nemal núdzu ani o dobré kone solventných majiteľov. V rokoch 1953 až 1957 jazdil aj pre kráľovnú matku. Jeho úspešnú kariéru džokeja znemožnilo ťažké zranenie v roku 1957, možno sa pod urýchlenie rozhodovania o zavesení jazdeckého bičíka na klinec postarala aj príhoda z apríla 1956: Francis jazdil v najpopulárnejších prekážkových dostihoch planéty – Veľkej národnej v Aintree – na favoritovi Devonovi Lochovi, ktorý bol majetkom kráľovnej matky, a hoci ešte 50 metrov pred cieľom bezpečne viedol, zrazu sa Devonovi Lochovi podlomili nohy a dostihy bol stratené.

Po ukončení kariéry sa stal dostihovým korešpondentom London Sunday Express, pre ktorý písal až do roku 1973. Svoju prvú knihu – autobiografiu Šport kráľovien – vydal v roku 1957, prvý román potom o päť rokov neskôr, v roku 1962. Odvtedy sa mu darilo vydať pravidelne jeden román ročne, výnimkou bol rok 1998, kedy vydal zbierku poviedok 13 jazdcov v cieli. Francis dlho vyhlasoval, že po smrti svojej ženy Mary v roku 2000 už nebude písať, v roku 2006 však vydal román Under Orders, ktorý vyšiel v českom preklade pod názvom Rozkazem.

## [úprava] Dielo

Jeho romány majú niekoľko spoločných čŕt:

- dej sa odohráva v prostredí dostihov alebo koní
- motívom zločinu sú takmer vždy peniaze alebo túžba po zisku
- hrdina, detektív amatér, vždy zvádza boj proti celej organizovanej bande
- hrdina čelí brutálnej sile často iba vlastným dôvtipom a inteligenciou

Najvýraznejšou kvalitou Francisových románov je autentickosť prostredia a typov postáv, za všetkým, o čom hovorí, cítiť vlastnú skúsenosť. Podarilo sa mu vyhnúť schematizmu, čo ocenili nielen čitatelia, ale aj literárna kritika.

## [úprava] Ocenenia

- Román V ráme sa v roku 1976 umiestnil ako tretí medzi najlepšími detektívnymi príbehmi roka.
- Rád britského impéria (1984, 2000)
- Strieborná dýka Britskej asociácie autorov detektívok (1965)
- Zlatá dýka Britskej asociácie autorov detektívok (1980)
- Cartierova diamantová dýka za detektívnu tvorbu (1990)
- Cena Edgara Allana Poea (1970, 1981, 1996)

## [úprava] Bibliografia

- 1957 - Šport kráľovien (The Sport of Queens, v češtine Sport královen)
- 1962 - Betónový tip (Dead Cert, v češtine Smrt favorita)
- 1964 - Odvaha (Nerve, v češtine Nervy)
- 1965 - Minimálna šanca (Odds Against, v češtine Poslední šance)
- 1966 - Flying Finish (v češtine Souboj v letu)
- 1967 - Krvavý šport (Blood Sport, v češtine Cena krve)
- 1968 - V poslednej chvíli (Forfeit, v češtine Hra na fanty)
- 1969 - Vyšetrovanie (Enquiry, v češtine Vyšetrovací komise)
- 1970 - Časovaná bomba (Rat Race, v češtine Drahý čas)
- 1971 - Pešiak (Bonecrack)
- 1972 - Dymová clona (Smokescreen)
- 1973 - Rébus (Slay Ride)
- 1974 - Knokaut (Knock Down, v češtine Dražby)
- 1975 - High Stakes (v češtine Vysoké sázky)
- 1976 - V ráme (In the Frame, v češtine Motív koní)
- 1977 - Riziko (Risk, v češtine Risk)
- 1978 - Trial run
- 1979 - Tigria klietka (Whip hand, v češtine Bič)
- 1980 - Reflex (Reflex, v češtine Reflex)
- 1981 - Derby (Twice Shy, v češtine Hra s čísly)
- 1982 - Bankár (Banker, v češtine Živá investice)
- 1983 - Nebezpečenstvo (The Danger, v češtine Hrozba)
- 1984 - Dôkaz (Proof)
- 1985 - Vlámanie (Break In, v češtine Žralok)
- 1986 - Smrť v stajni (Bolt, v češtine Žihadlo)
- 1987 - Žeravé peniaze (Hot money, v češtine Horké peníze)
- 1988 - Náš bol lepší (The Edge, v češtine V šachu)
- 1989 - Správny chlap (Straight, v češtine Cílová rovinka)
- 1990 - Riskantné remeslo (Longshot, v češtine Do černého)
- 1991 - Návrat (Comeback, v češtine Návrat diplomata)
- 1992 - Driving Force (v češtine Mezi koly)
- 1993 - Bod zlomu (Decider, v češtine Rozcestí)
- 1994 - Neskrotené kone (Wild Horses)
- 1995 - V nemilosti (Come To Grief)
- 1996 - Horúce chvíle (To the Hilt)
- 1997 - Desať libier navyše (10-lb Penalty)
- 1998 - 13 jazcov v cieli (Field Of Thirteen)
- 1999 - Druhý dych (Second Wind)
- 2000 - Na márne kúsky (Shattered)
- 2006 - Under Orders (v češtine Rozkazem)

### [úprava] Zbierky poviedok

- 1998 - 13 jazdcov v cieli (Field of 13)

### [úprava] Po slovensky

- 1980 - Dick Francis V ráme, Minimálna šanca, V poslednej chvíli (In the Frame, Odds Against, Forfeit)
- 1992 - Náš bol lepší (The Edge)
- 1994 - Žeravé peniaze (Hot money)
- 1994 - Návrat (Comeback)
- 1995 - Bod zlomu (Decider)
- 1995 - Neskrotené kone (Wild Horses)
- 1996 - Knokaut (Knock Down)
- 1997 - Horúce chvíle (To the Hilt)
- 1998 - Rébus (Slay Ride)
- 1998 - Desať libier navyše (10-lb Penalty)
- 1998 - Pešiak (Bonecrack)
- 1999 - Krvavý šport (Blood Sport)
- 1999 - 13 jazdcov v cieli (Field of 13)
- 1999 - Dôkaz (Proof)
- 2000 - Druhý dych (Second Wind)
- 2001 - Na márne kúsky (Shattered)
- 2002 - Časovaná bomba (Rat Race)
- 2002 - Bankár (Banker)
- 2003 - Tigria klietka (Whip hand)
- 2003 - Dymová clona (Smokescreen)
- Test
- V nemilosti

### [úprava] Po česky

- 1972, 1992 - Oheň a bič (For Kicks)
- 1972, 1982, 1992 - Poslední šance (Odds Against, v slovenčine Minimálna šanca)
- 1974, 1991 - Smrt favorita (Dead Cert)
- 1976, 1993 - Drahý čas (Rat Race, v slovenčine Časovaná bomba)
- 1977, 1992 - Vyšetrovací komise (Enquiry)
- 1978, 1991 - Cena krve (Blood sport, v slovečine Krvavý šport)
- 1980, 1993 - Vysoké sázky (High Stakes)
- 1981 - Stopa vede za moøe - obsahuje Motív koní, Risk (In the Frame, Risk)
- 1982 - Start bez cíle - obsahuje Poslední šance, Bič (Odds Against, Whip Hand)
- 1983, 1995 - Reflex (Reflex)
- 1984, 1995 - Hra na fanty (Forfeit, v slovenčine V poslednej chvíli)
- 1985 - Hra s čísly (Twice Shy)
- 1986 - Živá investice (Banker, v slovenčine Bankár)
- 1988 - Hrozba (The Danger)
- 1989 - Sport královen (The Sport of Queens) - autoboigrafia
- 1991 - Rodinná čest - obsahuje Žralok, Žihadlo (Break in, Bolt)
- 1992 - Tvrdý úder (Bonecrack)
- 1992 - Horké peníze (Hot money)
- 1992 - Nervy (Nerve)
- 1993 - Cílová rovinka (Straight)
- 1982, 1993 - Bič (Whip hand, v slovenčine Tigria klietka)
- 1993 - Návrat diplomata (Comeback, v slovenčine Návrat)
- 1993 - V šachu (The Edge, v slovenčine Náš bol lepší)
- 1993 - Dražby (Knock Down, v slovenčine Knokaut)
- 1994 - Do černého (Longshot)
- 1994 - Souboj v letu (Flying Finish)
- 1981, 1994 - Risk (Risk)
- 1981, 1994 - Motiv koní (In the Frame, v slovenčine V ráme)
- 1994 - Rozcestí (Decider, v slovenčine Bod zlomu)
- 1995 - Mezi koly (Driving Force)
- 1997 - V nemilosti (Come to Grief)
- 2006 - Rozkazem (Under Orders)

## [úprava] Externé odkazy

- Oficiálna stránka

Zdroj: "http://sk.wikipedia.org../../../d/i/c/Dick_Francis_f588.html"

Kategórie: Narodenia v 1920 | Dick Francis | Britskí spisovatelia | Spisovatelia detektívok

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Česky
- Cymraeg
- Deutsch
- English
- Français
- עברית
- 日本語